SNNP บวก 4% จับตากำไร Q4/64 โต 2 เท่าตัว – ผลงานปี 65 โตต่อเนื่อง
SNNP บวก 4%  โบรกฯชี้กำไรปกติ Q4/64 โต 215% แตะ 116 ลบ. คาดผลงานปี 65 โตต่อเนื่อง จากรายได้ขยายตัวทั้งในและตปท. อีกทั้ง GPM ขยายตัว และรับรู้ Interest expenses ที่ปรับตัวลดลงเต็มปี
14 ม.ค. 2565

ผู้สื่อข่าวรายงานว่าวันนี้ (14 ม.ค. 2565) ราคาหุ้นบริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 16:00 น. อยู่ที่ระดับ 16.50 บาท เพิ่มขึ้น 0.70 บาท หรือ 4.43% โดยทำจุดสูงสุดที่ 17.20 บาท และทำจุดต่ำสุดที่ 15.60 บาท ด้วยมูลค่าการซื้อขาย 462.35 ล้านบาท

บริษัทหลักทรัพย์ เคทีบีเอสที จำกัด (มหาชน) ระบุในบทวิเคราะห์ (7 ม.ค. 2565) โดยประเมินกำไรปกติไตรมาส 4/2564 ที่ 116 ล้านบาท เพิ่มขึ้น 215% จากงวดเดียวกันของปีก่อน และเพิ่มขึ้น 88% จากไตรมาสก่อน ทำสถิติสูงสุดใหม่ ทั้งนี้ทางฝ่ายวิจัยได้สอบถามไปยังบริษัทฯ ถึงเทรนด์ยอดขายใน ม.ค. 2565 ยังเติบโตดีต่อเนื่องทั้งใน และต่างประเทศ อย่างไรก็ตามหากกำไรไตรมาส 1/2565 ทำออลไทม์ไฮจะเป็น Upside ต่อประมาณการทางฝ่ายวิจัย เนื่องจากทางฝ่ายวิจัยคาดกำไรไตรมาส 1/2565 ลดลงเล็กน้อยจากไตรมาสก่อน ตามฤดูกาล
สำหรับปี 2565 ทางฝ่ายวิจัยมองว่าเป็นปีทองของ SNNP ที่จะเห็น V-shaped recovery หลังสถานการณ์ COVID-19 ทั้งในและต่างประเทศคลี่คลาย โดยประเมินกำไรปกติที่ 468 ล้านบาท เพิ่มขึ้น 54% จากงวดเดียวกันของปีก่อน หนุนโดย (1) รายได้รวมขยายตัว 10% จากงวดเดียวกันของปีก่อน จากรายได้ทั้งในและต่างประเทศขยายตัวในทุก Products จากเศรษฐกิจที่ฟื้นตัวทำให้การบริโภคปรับตัวขึ้นอย่างมีนัยสำคัญ, (2) GPM ขยายตัวจาก Utilization rate ของโรงงานที่ฟื้นตัวและสัดส่วนรายได้ Traditional trade เพิ่มขึ้น, (3) รับรู้ Interest expenses ที่ปรับตัวลดลงเต็มปี
อย่างไรก็ตามทางฝ่ายวิจัยยังไม่ได้รวมผลิตภัณฑ์กัญชง-กัญชาในประมาณการ เบื้องต้นประเมินรายได้จากผลิตภัณฑ์ผสมกัญชงและกัญชาแบบ Onservative ที่ 420 ล้านบาท และกำไรสุทธิที่ 79 ล้านบาท (อิง GPM ที่ 35% สูงกว่าค่าเฉลี่ยปัจจุบันของ SNNP) หรือเป็น Upside ต่อประมาณการกำไรสุทธิปี 2565 ที่เพิ่มขึ้น 17% และต่อราคาเป้าหมายปี 2565 ที่เพิ่มขึ้น 2.60 บาทต่อหุ้น แนะนำ “ซื้อ”